OpenLLM-France/wikimedia huggingface dataset:
# Maurice Utrillo

Maurice Utrillo, Maurice Valadon e anv kentañ, bet ganet d'ar 26 a viz Kerzu 1883 e Pariz, hag aet da Anaon d'ar 5 a viz Du 1955 en Dax, a oa ul livour gall, mab d'al livourez Suzanne Valadon.

## Buhez

Ganet e oa e karter Montmartre e Pariz. Dizimez e oa e vamm Suzanne Valadon (Marie-Clémentine Valade he gwir anv) ha dianav e dad. Ne oa ket al livour katalan Miguel Utrillo, serc'heg da Suzanne Valadon, a anavezas ar bugel koulskoude en 1891.

## Livadurioù

* Kaouad hañv, Santiago Rusignol, 1891 (Suzanne Valadon hag Utrillo e ti Rusignol)
a vo kavet e Wikimedia Commons.
# Maurice de Canonge

Maurice Camille Louis de Canonge, bet ganet e Toulon (Var, Bro-C'hall) d'an 18 a viz Meurzh 1894 hag aet da Anaon e Ballancourt-sur-Essonne (Essonne, Bro-C'hall) d'an 29 a viz Kerzu 1978, a oa un aktour, ur filmaozour ha saver senario gall.

## Liamm diavaez

* Maurice de Canonge war Internet Movie Database
# Pab

Ar Pab (liester : pabed pe pibien) eo penn an Iliz katolik, hag eskob kêr Roma, en Italia. Roet e vez an titl-se da veur a benn-iliz kristen all ivez. Dont a ra ar ger Pab eus al latin papa hag eus ar gresianeg πάππας, pappas zo ur ger bugel a dalvez kement ha "Tad"$^,$. Hiziv eo Frañsez (ganet Jorge Mario Bergoglio) ar pab katolik. Dilennet eo bet d'an 13 a viz Meurzh 2013 d'an oad a 76 vloaz.

## En Iliz katolik

Warlerc'hiad Pêr eo eskob Roma. Abalamour da se ez eo mestr war an Iliz katolik penn-da-benn, karget ma'z eo bet sant Pêr gant Jezuz-Krist eus an Iliz hag eus he gouarnamant. Ur penn speredel eo evit ar gatoliked koulz hag ur penn politikel, mestr ur riez, ar Vatikan. Ur galloud hollvedel en deus war an Iliz : envel an eskibien a ra hag o zerriñ diouzh o c'harg a c'hell ober ivez, kemend-all. Dreist-holl en deus ar garg da c'houarn, da unaniñ ar fideled, d'o c'helenn dre gelc'hlizherioù. Gant Yann-Baol II ez eo kroget ar bibien da weladenniñ ar broioù, hag e vodont engroezioù bras evel ar JMJ er Filipinez a vodas 5 milion a dud en-dro dezhañ.
"An Tad santel", "Hon Tad santel ar pab" a ra ar Gatoliged anezhañ met anavezetoc'h eo hemañ dre an anv a "Bab" hepken gant an dud n'int ket Katoliged. Anvet e vez ivez "Vikel ar C'hrist", da lavarout eo, evit ar gatoliked, kannad ar C'hrist e-unan war an Douar. Ur penngelennadur eus ar feiz kristen ez eo krediñ n'hell ket faziañ ar pab pa vez oc'h embann artikloù eus ar feiz en ur implijout ur stumm diskleriañ resis. Ar wech diwezhañ m'en deus komzet evel-se a oa e 1950 p'en doa embannet penngelennadur Pignidigezh pe Hunidigezh ar Werc'hez Dinamm Vari.
E 1995 e oa deuet ar Pab Yann-Baol II da Vreizh e Santez-Anna Wened. Ar wech kentañ eo e teue ur pab e Breizh, ur vro anavezet evit bezañ bet ur vro gristen-tre, bet pourchaset ganti d'an Iliz an hanter eus he misionerien e deroù an XX$^{vet}$ kantved.

## Ar Bibien en ilizoù kristen all

Pa vez kaoz eus ur pab e brezhoneg hep meneg all ebet e vez kaoz eus ar pab katolik atav. Bez ez eus "Pibien" pe "Pabed" all, ma karer, met ne vezer ket boaz d'ober anv anezho e brezhoneg dre maz int pennadurezhioù eus ilizoù kristen all, hep kalz a zarempred gant hor bro.
* Iliz ar Gopted, Chenouda III, pab ar Gopted en he fenn
* Iliz an Armenianed, Garegin II, pab pe "catholikos" en he fenn.
* Un nebeud ilizoù ortodoks zo ur pab en o fenn ivez. Da skouer, Iliz ortodoks Aleksandria, zo Teodor II, pab ha patriark en he fenn.

## Notennoù

* ↑ American Heritage Dictionary of the English Language. Education.yahoo.com. Kavet : 2010-08-11.
* ↑ Liddell and Scott. Artfl.uchicago.edu. Kavet : 2010-08-11.
* ↑ "Te a zo Roc'h ha war ar Roc'h-se e savin va Iliz" (Aviel Mazhev, 16, 18) ; gwelit ivez ar pennad Pêr.

## Sellet ivez ouzh

* Roll ar bibien
* Vatikan
* Roll an enep-pibien

## Liammoù diavaez

* [[fr}} Roll ar bibien, ennañ roll ofisiel ar bibien anavezet gant an Iliz katolik roman tal ouzh roll an eneppibien ha pibien Pisa ha Konstanz.
# Pabillonis

Pabillonis zo ur gumun eus Sardigna e Proviñs Medio Campidano.
# Pa Gwr yw y Porthawr

Ur varzhoneg eus an dornskrid kembraek Levr Du Caerfyrddin eo Pa Gwr yw y Porthawr, pe Pa Gur yv y Porthaur hervez ar skritur krenngembraek orin, pe "Pa ŵr yw 'r porthor?" e kembraeg a vremañ.
Krediñ a reer eo ur varzhoneg eus an X$^{vet}$ kantved, hag ur skrid a bouez eo e studi mojenn Arzhur. Linenn gentañ ar varzhoneg eo an titl.
Deraouiñ a ra ar skrid gant ar goulenn-se ha respont a ra ar porzhier eo Glewlwyd Gafaelfawr an hini eo. Neuze e c'houlenn piv en deus savet ar goulenn, ha respont a reer dezhañ eo Arzhur ha Cei a zo aze. C'hoant o deus da vont e kêr, a zo diwallet gant Glewlwyd. Goulenn a ra Glewlwyd piv eo an dud gante, hag Arzhur da ganañ meuleudi da gurioù e wizien, ha dreist-holl Cei ha Bedwyr.
E-touez oberoù Cei e lavarer en deus lazhet ur pezh mell kazh, Cath Palug. Bedwyr en deus lazhet kantadoù a dud en emgann Tryfrwyd. Tud meneget all zo: Manawydan fab Llŷr ha Mabon fab Modron; lenn a reer emañ Mabon e-touez gwizien Uthr Bendragon.

## Levrlennadur

* A . O. H. Jarman, Llyfr Du Caerfyrddin (Gwasg Prifysgol Cymru, 1982)
* John T. Koch ha John Carey, The Celtic Heroic Age: literary sources for ancient Celtic Europe and early Ireland and Wales (Maldon, Mass., 1995).
* Brynley F. Roberts, Rhai o gerddi ymddiddan Llyfr Du Caerfyrddin, yn Astudiaethau ar yr Hengerdd (Gwasg Prifysgol Cymru, 1978), tt. 296-309.
* Gwyn Thomas, Y Traddodiad Barddol (Gwasg Prifysgol Cymru, 1976), tt. 68-71.
# Pablita Velarte

Pablita Velarte (1918-2006) zo un arzourez stadunanat.
# Paaeg

Ur yezh tchadek eus is-skourr ar yezhoù tchadek ar c'hornôg B.2 eo ar paaeg (pa'a(wa), afa(wa), afanci, pala pe fucaka) komzet gant tro-dro da 8.000 den e Bauchi e Nigeria (1995).

## Gwelet ivez

* Yezhoù tchadek ar c'hornôg
* Yezhoù afrez-aziatek
# PT

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Pablo

Paolo zo un anv-badez spagnolek.

## Yezhoù all

* Paulus e latin
* Paol, e brezhoneg
* Paolo, en italianeg
* Paul, e galleg ha saozneg
* Paulo, e portugaleg

## Tud

* Pablo Picasso livour spagnol
* Pablo Milanés, trovador kuban
* Pablo Dorado (1908-1978), melldroader uruguayat
* Pablo Neruda, anv-pluenn ar barzh chileat Neftalí Reyes Basoalto
* Pablo Escobar, trafiker drammoù kolombian
* Pablo Trapero (1971), filmaozer arc'hantinat

## Lec'hioù

* Gwelout San Pablo

## Liamm diavaez

* es:Pablo (nombre): pajenn ar wikipedia spagnolek gouestlet d'an anv Pablo.
# Montbrison

Montbrison :
| Kreiz-Kêr Montbrison. ||
| Anv arpitanek | Montbréson |
| Melestradurezh ||
| Stad | Frañs |
| Rannvro | Auvergne-Rhône-Alpes |
| Departamant | Loire |
| Arondisamant | Montbrison (pennlec'h) |
| Kanton | Montbrison (pennlec'h) |
| Kod kumun | 42147 |
| Kod post | 42600 |
| Maer Amzer gefridi | Christophe Bazile 2014-2020 |
| Etrekumuniezh | Communauté d'agglomération Loire Forez |
| Lec'hienn web | http://www.ville-montbrison.fr |
| Poblañsouriezh ||
| Poblañs | 15 943 ann. (2020) |
| Stankter | 976 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 399 m bihanañ 370 m — brasañ 552 m |
| Gorread | 16,33 km² |
| kemmañ |
Montbrison zo ur gumun en departamant Loire hag er rannvro Auvergne-Rhône-Alpes, e reter Bro-C'hall. Pennlec'h arondisamant Montbrison eo.
Er bloavezh 2020 e oa 15 943 a annezidi hag a reer Montbrisonnais anezho e galleg.

## Monumantoù ha traoù heverk

* An iliz-chabistr.
* Ti al lezioù-barn.
* Stêr Vizézy e Montbrison.

## Tud dibar

* Pierre Boulez (1925), sonaozour, bet ganet e Montbrison.

## Kêrioù gevellet

* Sežana (Slovenia)

## Liammoù diavaez

a vo kavet e Wikimedia Commons.
* Lec'hienn ar gumun
* ↑ Roadennoù ofisiel e lec'hienn an EBSSA
# Monte Alegre

Monte Alegre zo un anv-lec'h portugalek e Brazil.

## Brazil

Meur a gumun zo anvet Monte Alegre
* Monte Alegre e Paraná
* Monte Alegre e Rio Grande do Norte
* Monte Alegre de Goiás e Goiás
* Monte Alegre de Minas e Minas Gerais
* Monte Alegre e Pará
* Monte Alegre do Piauí e Piauí
* Monte Alegre dos Campos e Rio Grande do Sul
* Monte Alegre de Sergipe es Sergipe
* Monte Alegre do Sul e São Paulo

## Spagn

* Montealegre del Castillo, e Proviñs Albacete, e Kastilha-La Mancha.

## Pennadoù kar

* Monte
* Montjoie
* Mountjoy
* Brelevenez
# Montbard

Montbard :
| Melestradurezh ||
| Stad | Frañs |
| Rannvro | Bourgogne-Franche-Comté |
| Departamant | Côte-d'Or (isprefeti) |
| Arondisamant | Montbard (pennlec'h) |
| Kanton | Montbard (pennlec'h) |
| Kod kumun | 21425 |
| Kod post | 21500 |
| Maer Amzer gefridi | Laurence Porte 2014 − 2020 |
| Etrekumuniezh | Communauté de communes du Montbardois |
| Lec'hienn web | http://www.montbard.com, http://www.montbard.fr |
| Poblañsouriezh ||
| Poblañs | 4 831 ann. (2020) |
| Stankter | 104 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 202 m — brasañ 366 m |
| Gorread | 46,37 km² |
| kemmañ |
Montbard zo ur gumun c'hall hag un isprefeti en departamant Côte-d'Or, er rannvro Bourgogne-Franche-Comté. Er bloavezh 2020 e oa 4 831 a annezidi hag a reer Montbardois anezho e galleg.

## Monumantoù ha traoù heverk

* An ti-kêr.
* Mirdi Buffon.
* Stêr Brenne e Montbard.

## Kêrioù gevellet

* Couvin (Belgia) abaoe 1958
* Ubstadt-Weiher (Alamagn) abaoe 1991

## Liamm diavaez

a vo kavet e Wikimedia Commons.
* Lec'hienn ar gumun.

## Daveoù ha notennoù

* ↑ Roadennoù ofisiel e lec'hienn an EBSSA
# Montcalm

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Montcalm zo un anv-lec'h gallek

## Lec'hioù
### Stadoù-Unanet

* Kontelezh Montcalm (Montcalm County), e Michigan.

## Tud

* Louis-Joseph, markiz Montcalm
# Montdidier

Montdidier :
| Anv pikardek | Montdidji |
| Melestradurezh ||
| Stad | Frañs |
| Rannvro | Hauts-de-France |
| Departamant | Somme |
| Arondisamant | Montdidier (pennlec'h) |
| Kanton | Montdidier (pennlec'h) |
| Kod kumun | 80561 |
| Kod post | 80500 |
| Maer Amzer gefridi | Isabelle Carpentier 2014-2020 |
| Etrekumuniezh | Communauté de communes du canton de Montdidier |
| Lec'hienn web | http://www.ville-montdidier.fr |
| Poblañsouriezh ||
| Poblañs | 6 051 ann. (2020) |
| Stankter | 481 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 55 m — brasañ 113 m |
| Gorread | 12,58 km² |
| kemmañ |
Montdidier zo ur gumun en departamant Somme hag er rannvro Hauts-de-France, e norzh Bro-C'hall. Pennlec'h arondisamant Montdidier eo.
Er bloavezh 2020 e oa 6 051 a annezidi hag a reer Montdidériens anezho e galleg.

## Monumantoù ha traoù heverk

* An ti-kêr.
* Iliz Sant-Pêr.
* An ti-gar.

## Notennoù ha daveennoù

* ↑ Roadennoù ofisiel e lec'hienn an EBSSA

## Liammoù diavaez

a vo kavet e Wikimedia Commons.
* Lec'hienn ar gumun
# Montchauvet (Calvados)

Montchauvet :
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Vire |
| Kanton | Condé-sur-Noireau |
| Kod kumun | 14443 |
| Kod post | 14350 |
| Maer Amzer gefridi | Michel Moisseron 2014-2015 |
| Etrekumuniezh | Communauté de communes de Bény-Bocage |
| Poblañsouriezh ||
| Poblañs | ann. (2020) |
| Douaroniezh ||
| Daveennoù lec'hiañ | |
| Uhelderioù | bihanañ 145 m — brasañ 293 m |
| Gorread | 18,21 km² |
| kemmañ |
Montchauvet a oa ur gêriadenn hag ur gumun eus departamant Calvados e Bro-C'hall.
Bodet e oa gant 19 kumun all d'ar 1añ a viz Genver 2016 d'ober ur gumun nevez: Souleuvre-en-Bocage.

## Istor

* Torosennadur ar vro a zegasas tud da chom eno abaoe pell.

### XX$^{vet}$ kantved

Eil brezel-bed, Emgann Normandi, 1944: daouzek den nann-soudard a varvas en Montchauvet abalamour d'ar brezel, unan anezhe d'an 11 a viz Even, eizh a voe lazhet d'ar 25 a viz Gouere gant ur vombezadeg hag an tri all a varvas d'ar 4 a viz Eost.

## Monumantoù ha traoù heverk

* Peulvanoù
* Peulvanoù La Plumaudière.
* Dismantroù ur moger-dro.
* Iliz katolik Sant Samzun, eus prantad an adsavidigezh, savet e lec'h an iliz a-gent, dibenn ar XVI$^{vet}$ kantved ha penn-kentañ an XVIII$^{vet}$ kantved.

## Douaroniezh

* War lez ar stêr Rubec emañ Montchauvet.

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2001 | Kerzu 2015 | Michel Moisseron | digostezenn | |
| 1971 | Meurzh 2001 | Ernest Dodeman | | Labourer-douar |
| N'eo ket anavezet c'hoazh an holl fedoù. |||||

## Notennoù ha dave

* ↑ Roadennoù ofisiel e lec'hienn an EBSSA
* ↑ Dastumad an aktaoù melestradurel Prefeti Calvados, 4 Kerzu 2015
* ↑ Mémorial des victimes civiles en Normandie
* ↑ Arcisse de Caumont, Statistique monumentale du Calvados, Arrondissements de Vire et de Bayeux, Embannadurioù Hardel, Caen, 1857, Levrenn 3, pajennoù 200 ha 201
* ↑ EBSSA
# Montcavrel

Kumunioù Frañs :
| Anv | Montcavrel |
| Skoed | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Montreuil-sur-Mer |
| Etrekumuniezh | Communauté de communes du Montreuillois |
| Kanton | Étaples |
| Kod INSEE | 62585 |
| Kod post | 62170 |
| Maer | Michel Leroy |
| Amzer-gefridi | 2008-2014 |
| Gorread | 9,56 km² |
| Led | 50° 30' 59" Norzh |
| Hed | 01° 48' 41" Reter |
| Uhelder kreiz | .. m |
| Uhelder bihanañ | 11 m |
| Uhelder brasañ | 134 m |
| Poblañs hep kontoù doubl | 347 (2007) |
| Stankter | 36 a./km² |
| Lec'hienn ar gumun | |
Montcavrel a zo ur gumun eus departamant Pas-de-Calais (Bro-C'hall).

## Dave ha notennoù

* ↑ Cassini hag EBSSA
# Montbéliard

Montbéliard :
| Kastell Montbéliard. ||
| Melestradurezh ||
| Stad | Frañs |
| Rannvro | Bourgogne-Franche-Comté |
| Departamant | Doubs |
| Arondisamant | Montbéliard (pennlec'h) |
| Kanton | Montbéliard (pennlec'h) |
| Kod kumun | 25388 |
| Kod post | 25200 |
| Maer Amzer gefridi | Marie-Noëlle Biguinet 2014-2020 |
| Etrekumuniezh | Communauté d'agglomération du pays de Montbéliard |
| Lec'hienn web | http://www.montbeliard.fr/ |
| Poblañsouriezh ||
| Poblañs | 25 726 ann. (2020) |
| Stankter | 1 714 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 311 m — brasañ 454 m |
| Gorread | 15,01 km² |
| kemmañ |
Montbéliard (distagadur gallek: [mɔ̃.be.ljaʁ]; gwechall Mömpelgard en alamaneg) a zo ur gêr e departamant an Doubs e rannvro Bourgogne-Franche-Comté e Republik Frañs, nepell diouzh harzoù Suis. Un isprefeti a zo eno. Un darn eus labouradegoù Peugeot a zo diazezet eno.

## Istor

* Priñselezh Montbéliard

## Liammoù diavaez

a vo kavet e Wikimedia Commons.
* (fr) Lec'hienn ofisiel kêr
* ↑ Roadennoù ofisiel e lec'hienn an EBSSA
# Kevredad an droourien, reizherien ha jubennerien euskarek

EIZIE, pe Euskal Itzultzaile, Zuzentzaile eta Interpreteen Elkartea, eo anv Kevredad an droourien, reizherien ha jubennerien euskarek en Euskal Herria. Aozet e vez ganto stummadur an droourien euskarek ha difennet o gwirioù.
En 2007 e oa 300 ezel, darn oc'h ober war-dro an treiñ lennegel, re all an treiñ skiantel, pe lezennel, melestradurel, hag all.

## Orin

Krouet eo bet en 1987 gant un dornad troourien a vicher hag a felle dezho aozañ ar vicher. Juan María Lekuona e voe ar prezidant kentañ.

## Liamm diavaez

* Lec’hienn ofisiel
# Kevredigezh Broadoù Gevred Azia

Kevredigezh Broadoù Gevred Azia (ASEAN e saozneg, da lâret eo Association of Southeast Asian Nations) zo un aozadur douarbolitikel, armerzhel ha sevenadurel. 10 bro eus Gevred Azia zo e-barzh. Diazezet e voe e 1967 e Bangkok (Thailand) gant 5 bro e-pad ar brezel yen da herzel ouzh al luskadoù komunour, diorren ar c'hresk ha stabilaat ar rannvro. Kreñvaat ar c'henober hag ar skoazell etrezo, kinnig un takad evit diskoulmañ ar c'hudennoù rannvroel ha pouezañ a-gevret en gendivizoù etrevroadel eo palioù ar gevredigezh hiriv. Aozet e vez ur c'huzuliadeg bep bloaz e miz Du. He fennsekretour zo staliet e Jakarta e Indonezia.
E 2005 e dalv broioù an aozadur-mañ :
* 558 milion annez (war-dro 10% eus poblañs ar bed)
* 862 miliard $USD PDK
* 26 miliard $USD postadurioù estren

## Izili

Diazezet e voe an ASEAN gant 5 stad eus Gevred Azia an arvor dreist-holl : Filipinez, Indonezia, Malaysia, Singapour ha Thailand. Mont a ra Brunei daveto 6 devezh goude e zizalc'h diouzh ar Rouantelezh-Unanet d'an 8 a viz Genver 1984. Vietnam a ya e-barzh e 1995, heuliet gant Laos ha Birmania d'an 23 a viz Gouere 1997 ha Kambodia d'an 30 a viz Ebrel 1999.
Ginea-Nevez he deus ur statud seller abaoe 1976. Timor ar Reter zo aet war ar renk d'an 23 a viz Gouere 2006. Aostralia a vefe dedennet ivez met broioù zo a zo a-enep he mont e-barzh.

### Deiziadoù mont e-barzh

* Indonezia (1967)
* Malaysia (1967)
* Filipinez (1967)
* Singapour (1967)
* Thailand (1967)
* Brunei (1984)
* Viêt Nam (1995)
* Laos (1997)
* Myanmar (1997)
* Kambodja (1999)

## Levrlennadur

* ASEAN: Building national cooperation de Richard Stubbs dans Contemporary Southeast Asia embannet gant Mark Beeson, embanadurioù Palgrave Macmillian, 2004.

## Gwelet ivez
### Liammoù diabarzh

* APEC, Unaniezh Europa, Mercosur
* Gevred Azia

## Liammoù diavaez

* Lec'hienn ofisiel an aozadur
* ASEAN News Network
Afghanistan • Arabia Saoudat • Armenia$^2$ • Azerbaidjan$^1$ • Bahrein • Bangladesh • Bhoutan • Brunei • Egipt$^3$ • Emirelezhioù Arab Unanet • Filipinez • India • Indonezia$^5$ • Iran • Iraq • Israel • Japan • Jordania • Jorjia$^1$ • Kambodja • Kazac'hstan$^1$ • Kiprenez$^2$ • Kirgizstan • Korea an Norzh • Korea ar Su • Koweit • Laos • Liban • Malaysia • Maldivez • Mongolia • Myanmar • Nepal • Oman • Ouzbekistan • Pakistan • Qatar • Rusia$^1$ • Republik Pobl Sina • Republik Sina (Taiwan) • Singapour • Siria • Sri Lanka • Tadjikistan • Thailand • Timor ar Reter$^4$ • Turkia$^1$ • Turkmenistan • Viêt Nam • Yemen
Stadoù ha n'int ket anavezet: Nagorno-Karabac'h$^2$
Tiriadoù gant ur statud ispisial: Hong Kong • Makao • Palestina
# Kevredad Komunour Luksembourg

Kevredad Komunour Luksembourg (en alamaneg: Kommunistischer Bund Luxemburg) a oa anv ur strollad komunour a save a-du gant linenn bolitikel Sina oberiant e Luksembourg, krouet e 1970 gantañ da benn Charles Doerner.
Embannet e vez gant ar strollad ar gelaouenn Roude Fandel ("Banniel Ruz").
E 1975 e oa bet krouet Aozadur Komunour Luksembourg/Marksourion-Leninourion (Kommunistische Organisation Luxemburgs / Marxisten-Leninisten) gant un toullad izili aet kuit eus ar Strollad da heul un disrann diabarzh.
# Kevredigezh

Kevredigezh : kev + red + igezh (quevrédiguiah e 1774)
Ar c’hevredigezhioù a zo kevredadoù tud bet savet dre an arbenn ma’z eus ur berwindentis a-fed un dudi boutin kentoc’h evit ul liamm bredoniel kenetre o izili. Ar mod-se kevarzheoù micherel ha kevredadoù armerzhel, strolladoù politikel, kleuboù-sport pe bep kevre a vez implijet a-benn pleustriñ un diverr-amzer bennaked.
Ar fed da emezelañ kevredigezhioù ar mod-se a ziskouez koulskoude seurt dougoù bredoniel. Gant pep ezel e vez tañvaet un diwall ouzhpennadel dre ar seurt kumuniezh-mañ. Barregezhioù ha skiant-prenañ pep-hini a zeu war-wel etrezek ur pal boutin. E-keñver ar pezh a vefee bet kavet e-barzh ur strollad araokadourion e vo kavet arouezioù all e-barzh ur strollad mirourion ; hag er memestra e-keñver ar pezh a vefe bet kavet e-barzh ur c’hleub tennis e vo kavet tresoù all e-barzh kleuboù ma vez adsavet enne ar bed en e bezh.
E-barzh pep kevredigezh e vez skeudennet darempredoù a-skouer deus pep strollad tud, kement-se evit an dud ma vez a-bouez bras dezhe bezañ 'barzh seurt strolladoù ar mod-se diantav.

## Kevredigezhioù a beb seurt
### Kevredigezhioù

* kevredigezh sevenadurel
* Kevredigezh hervez lezenn ar 1añ a viz Gouere 1901, mellad 1añ

### Uniadoù pe/ha Sindikadoù

* Uniad prenerion
* Uniad produerion
* Uniad kerent skolidi
* Sindikad patroned
* Sindikad kemmesk
* Sindikad micherour
* Sindikad kourion

### Kevarzheoù

* Kevarzhe brezourion goth
* Kevarzhe a genskoazell
* Kevarzhe micherel

### zhioù

* Keñvererezh mezeion
* Keñvererezh broioù
# Kevredad Marksour-Leninour (SUA)

Kevredad Marksour-Leninour (e saozneg: Alliance Marxist-Leninist) a 'zo anv ur strollad komunour marksour-leninour bet krouet en Stadoù-Unanet Amerika e 1989 o sevel a-enep d'an adwelouriezh soviedel lañset gant C'hrouchtchov.
Sevel a ra ar Strollad a-du gant linenn bolitikel Strollad Labour Albania ha liammoù kreñv en deus gant Kevre Komunour Breizh-Veur.
Ur strollad kar ez eus e Kanada ivez, anvet "Emgann Renkadoù Kanada" (Canadian Class Struggle).
Kenlabourat a ra ar C'hevredad Marksour-Leninour gant ar Kuzul Broadel evit Unaniezh ar Varksouriezh-Leninouriezh ("National Committee for Marxist Leninist Unity"), satliet er Rouantelezh-Unanet ha sevel a ra -du gant liennn bolitikel an aozadur etrebroadel "Stourm Etrebroadel Marksour-Leninour" (International struggle Marxist-Leninist).
Embannet e vez gant ar Strollad ar gelaouenn Alliance! ("Kevredad!")

## Liammoù diavaez:

* Lec'hienn ar Strollad
* Lec'hienn ar gelaouenn "Alliance!"
# Kevredidi ar C'hentañ Brezel-bed

Ar Gevredidi, pe an Emglev, e oa anv un emglev milourel liesvroadel savet gant bro Frañs, ar Rouantelezh-Unanet, Impalaeriezh Rusia, Stadoù-Unanet Amerika, Rouantelezh Italia hag Impalaeriezh Japan a-enep ar Galloudoù kreiz savet gant Impalaeriezh Alamagn, Impalaeriezh Aostria-Hungaria, an Impalaeriezh otoman, ha rouantelezh Bulgaria e-kerzh ar C'hentañ Brezel-bed (1914–1918).
# Kevredigezh Kembre-Breizh

Kevredigezh Kembre-Breizh eo anv ar gevredigezh anvet Cymdeithas Cymru-Llydaw e kembraeg.
Ur gevredigezh a vag liammoù etre Kembre ha Breizh eo Kevredigezh Kembre-Breizh (Brezhoneg: Cymdeithas Cymru-Llydaw). Skoazellañ a ra implijadur ar yezhoù Kembraeg ha Brezhoneg ivez.
Etre kant ha daou c'hant a izili a zo gant ar gevredigezh. Aozañ a ra ar gevredigezh stajoù, embann a ra ur gelaouenn Breizh-Llydaw ha lakaat a ra an dud e darempred gant ar re all a zo dedennet gant ar c'hembraeg hag ar brezhoneg.

## Liammoù

* Pennbajenn ar gevredigezh
* Blog ar gevredigezh

## Sellit ivez ouzh

* Thomas Price (Carnhuanawc)
* Ambrose Bebb